Malagasieg

Ur yezh aostronezek eus skourr yezhoù malayek-polinezek ar c'hornôg eo ar malagasieg (malagasy) implijet gant tost da 20.000.000 den er 
C'homorez, er Reunion hag e Madagaskar dreist-holl m'emañ ar yezh ofisiel.

Tost-tre eo geriaoueg ar malagasieg da hini ar manyaneg (maanyan) (90% gerioù boutin) komzet e su Borneo. Levezonet eo bet ar c'heriaoueg ivez gant an arabeg hag ar yezhoù bantouek.

Ral a-walc'h eo e-touez yezhoù ar bed dre ma vez implijet ganti an urzh verb-renadenn-rener.

Skrivet e vez gant al lizherenneg latin.
 Skritur 
An deiz a hiziv e vez skrivet ar Malagasieg gant al lizherenneg latin padal eo bet implijet gwechall ur skritur all disheñvel-tre anvet sorabe (pe sora-be : arabat droukveskañ gant ar sorabeg) o tont eus an arabeg. An implij-se a c'hell bezañ displeget gant an darempredoù kenwerzh gant pobloù o tont eus Arabia.

 Gwelet ivez 
 Yezhoù aostronezek
 Yezhoù malayek-polinezek

 Liammoù diavaez 
 Ethnologue
 Geriadur malagasieg-saozneg
 PanAfrican L10n page on Malagasy

Rummad:Meneger yezhoù ar bed
Rummad:Yezhoù Madagaskar
Rummad:Yezhoù malayek-polinezek ar c'hornôg